Adalbert Gyrowetz

Adalbert Gyrowetz (alun perin Vojtěch Matyáš JírovecHOASM: Adalbert Gyrowetz; 20. helmikuuta 1763 – 19. maaliskuuta 1850) oli böömiläinen säveltäjä. Wolfgang Amadeus Mozart johti erään hänen sinfoniansa esityksen, ja myöhemmin (1818) nuori Frédéric Chopin teki debyyttinsä esittämällä Gyrowetzin säveltämän konserton. 1790-luvulla Gyrowetz asui kolmen vuoden ajan Lontoossa, jossa tapasi Joseph Haydnin.Hyperion Records: Adalbert Gyrowetz Lisäksi hän matkusti Pariisiin ja useisiin Italian kaupunkeihin.

Gyrowetz sai varhaisimman musiikkiopetuksensa isältään. Hän opiskeli Prahassa filosofiaa ja oikeustiedettä ennen musiikkiuransa aloittamista viulistina. Gyrowetz sai paikan toisena Kapellmeisterina Wienissä vuonna 1804. Hän sävelsi paljon sekä italiankielisiä oopperoita että Singspielejä. Selvästi suurin osa tuotannosta on kuitenkin soittimellista; yksi säveltäjän erikoistumisala oli jousikvartetto. Gyrowetz tapasi Franz Schubertin varmuudella viimeistään Ludwig van Beethovenin hautajaisissa, joissa molemmat toimivat arkunkantajina.

 Lähteet 

 Aiheesta muualla 
 IMSLP: Adalbert Gyrowetz: nuotteja

Luokka:Tšekkiläiset säveltäjät
Luokka:Oopperasäveltäjät
Luokka:Klassismin ajan säveltäjät
Luokka:Vuonna 1763 syntyneet
Luokka:Vuonna 1850 kuolleet